
ХХХХ раённы выканаўчы камітэт
АДРАС ВЫКАНАЎЧАГА КАМІТЭТА
ВАШАЕ ІМЯ, ІМЯ ПА БАЦЬКУ, ПРОЗВІШЧА
ВАШ АДРАС

Пазначыць дату і па магчымасці прыкладны час я знаходзіўся (знаходзілася)  ў пазначыць месца (кавярня, рэстаран і г.д., адрас гэтай установы). У дадзенай установе супрацоўнік, што мяне аслугоўваў не разумеў беларускай мовы. Я быў (была) вымушаны (вымушана) размаўляць з ім супраць сваёй волі не на беларускай мове каб зрабіць замову. 

Гэта стварыла мне перашкоду і абмежаванне ў карыстанні дзяржаўнай беларускай мовай, што з’яўляецца парушэннем артыкула 10.16 «Парушэнне заканадаўства аб мовах» Кодэкса аб адміністрацыйных правапарушэннях Рэспублікі Беларусь.

Варта адзначыць, што абавязак ведання абедзвюх моў кожным адсутнічае ў Канстытуцыі і іншых законах Беларусі. 
Наадварот, арт. 14 Закона “Аб грамадзянстве” абавязвае кожнага, хто жадае атрымаць грамадзянства нашай краіны, абавязкова ведаць толькі адну з дзяржаўных моў. 
Арт. 58 Канстытуцыі гарантуе, што “ніхто не можа быць прымушаным да выканання абавязкаў, якія не прадугледжаны Канстытуцыяй і яе законамі.” 
Веданне дзвюх моў ў аб’ёме, неабходным для выканання службовых абавязкаў, у адпаведнасці з арт. 4 Закона “Аб мовах” з’яўляецца абавязкам для кіраўнікоў, іншых работнікаў дзяржаўных органаў, органаў мясцовага кіравання і самакіравання, прадпрыемстваў, устаноў, арганізацый і грамадскіх аб’яднанняў. 
З гэтага вынікае, што веданне абедзвюх моў для асобных катэгорый грамадзян з’яўляецца не абавязкам, а дадатковым кваліфікацыйным патрабаваннем (параўнаем ч. 1 арт. 24, п. 1.3 арт. 26 Закона “Аб дзяржаўнай службе”, ч. 1 арт. 94 і ч. 2 арт. 133 Кодэкса аб судаўладкаванні і статусе суддзяў).


У адпаведнасці з артыкулам 10.16 Кодэкса аб адміністрацыйных правапарушэннях Рэспублікі Беларусь, прашу прыцягнуць адказных за парушэнне заканадаўства асоб да адміністрацыйнай адказнасці.

